MÄRTRITE HÄÄL
Märter: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
väärkoheldakse
vangistatakse
piinatakse
iga päev
Heebrea 13:3: "Pidage meeles vange, nagu te oleksite kaasvangid
ja kurja kannatajaid, sest ka teie olete alles maises ihus."
Tere tulemast uude saatesarja.
Sari räägib tagakiusatud kristlastest.
Kristlasi kiusatakse taga kogu maailmas.
Neid vangistatakse, piinatakse ja tapetakse.
Tagakius on viimastel kuudel suurenenud,
eriti Hiinas ja Indias.
Richard Wurmbrand
maksis Jeesusesse uskumise eest kõrge hinna.
Wurmbrand oli Rumeenia juut, edukas ärimees,
kes nautis elu oma naise Sabinaga.
Ühel päeval haigestus Wurmbrand tuberkuloosi.
Ta läks ühte Rumeenia mägikülla toibuma.
Külas rääkis üks kristlasest puussepp talle Jeesusest.
Wurmbrand tuli usule ja varsti ka tema naine.
29. detsembril 1948. aasta pühapäeva hommikul
läks pastor Wurmbrand Bukarestis kirikusse,
kuid ei jõudnud kohale.
Salapolitsei võttis ta kinni ning viis nende peakorterisse.
Ta naisel ja pojal pole aimugi, mis temaga juhtus.
Wurmbrand lukustati üksikkongi ning ta nimeks saab "vang nr.1"
Ta nägi oma pere uuesti alles 8 aasta pärast.
Wurmbrand oli Rumeenia põrandaaluse kiriku juht.
Ta oli pühendunud Jeesusele
ega nõustunud alistuma valitsevale kommunistlikule režiimile.
Temast sai elav sihtmärk võimudele.
Wurmbrandi protestihääl tuli vaigistada.
Wurmbrand veetis vangis 14 aastat, aastatel 1948-1964.
Kolm esimest aastat oli ta täielikus eraldatuses.
Teda piinati, uimastati ja väärkoheldi, kuid ta ei alistunud kommunistidele.
Ta vabastati 1964. aastal suure armuandmiste käigus.
Läänes elavad usklikud ostsid ta ja ta pere vabaks 10 000 dollari eest.
Ta ei tahtnud lahkuda,
kuid Rumeenia kirikujuhid palusid tal minna.
Kiriku juhid palusid tal
rääkida maailmale Rumeenia olukorrast.
Wurmbrand jättiski Rumeenia ja alustas elukestvat tööd,
olles eestkõneleja vaikima sunnitud ja Kristuse pärast tagakiusatutele.
Ta esindas märtrite häält.
Richard Wurmbrad suri 17.2.2001. a, olles 91-aastane.
Ta töö märtrite eest jätkub Kanadas.
VOM Kanada, st "Märtrite hääl" rajati R. Wurmbrandi töö tõttu.
Kanada VOM loodi 1971. aastal, et jätkata Wurmbrandi visiooni -
aidata tagakiustaud kristlasi üle terve maailma.
Wurmbrandi tunnistus on muutnud paljude inimeste elusid.
Meil on suur rõõm esitleda temast kõnelevat filmimaterjali.
Film "Kas imestad, miks naeratan?"
on 1970-ndate algusest, Wurmbrandi läände minemise järel.
Filmis seisab ta nende kristlaste eest, kes on veel Kristuse tõttu vangistuses.
"Koputus seinale" on film Wumbrandi dramaatilistest aastatest vangis.
Loodame, et need filmid aitavad paremini meeles pidada neid,
keda piinatakse Kristuse pärast üle kogu maailma -
ning miks Märtrite hääl eksisteerib täna.
Pastor Richard Wurmbrand oli Rumeenia vanglas 14 pikka aastat.
Tema kannatus ei olnud isiklik vaid see oli kogu pere kannatus.
Sabina Wurmbrand võitles oma mehe kõrval
kogu oma eluaja - nii vabaduse kui vangistuse ajal.
Sabina võeti kinni ja saadeti 3 aastaks sunnitööle.
Wurmbrandid säilitasid usu elu lõpuni.
Neid kiusati taga ja nende elu oli täis ahistust.
"Kas imestad, miks naeratan?"
Ehk imestad, mis ma naeratan?
Naeratan, sest soovin edastada sulle rõõmu nendelt,
kes kannatavad Kristuse pärast kommunistlikes vanglates.
Mõtleme nende kannatustele, mis on tõeliselt suured.
Puna-Hiinas põletatakse kristlasi tuliste ahjuroopidega.
Neid seotakse ristile ja visatakse kividega.
Mõned maetakse elusalt.
Venemaal peavad vangid seisma terve päeva paljajalu jää peal.
See juhtus Põhja-Siberis, kus jää ei sula kunagi.
Kasutatakse kõikvõimalikke füüsilise piinamise meetodeid
ja kõrgetasemelisi ajupesu meetodeid.
Kuid see on vaid asja üks külg.
Vangla ei ole põrgu.
Põrgus ei ole vett, kuid on vanglas.
Seal on Elava vee jõed.
Kolme aasta jooksul mina ja teisedki kristlased
olime 10 meetri sügavusel maa all üksikkongis.
Kolme aastat oma 14 vangis veedetud aastast
ei näinud ma päikest, kuud, lund, tähti, lilli ja puid.
Olin unustanud, et need on olemaski.
Seal vanglas ei olnud kunagi lärmi.
Arvatakse, et seal on vaid sügavad kannatused.
Mina mäletan seda aega aulisena.
Taevane kirkus lasus kongis.
Tundsime Tema püha suudlust.
Tundsime Tema jumalikkust.
See oli mu elu ilusamaid aegu.
Õhtuti kõndisin kongis edasi-tagasi.
Mul ei olnud kingi.
Mõtisklesin Jumala Sõna üle.
Nende kirjakohtade üle, mida peast mäletasin.
Mõtlesin nii kaua, et mingil hetkel hakkasin nägema Piibli sündmusi.
Nägin Aabrahami kaamelitega ja Jeesust rahvale jutlustamas.
Nägin apostel Peetrust reisimas.
Nägin ingleid, kellest Piibel räägib.
See kõik muutus mulle tõeliseks.
Veetsin tunde palvetades.
Palusin kogu maailma eest.
Kulgesin vaimus ühelt maalt teise.
Igal õhtul palusin Ameerika, Inglismaa, Aafrika, Austraalia,
Uus-Meremaa, Saksamaa ja Prantsusmaa eest.
Palusin kirikute ja laste eest.
Olin veendunud, et ka teie palusite kommunistlike maade vangide eest.
Igal õhtul pidasin jumalateenistuse.
Mul ei olnud nähtavat publikut, kuid jutlustasin Jumalale ja inglitele.
Nemadki olid huvitatud minu mõtetest.
Valmistasin jutluse ette ja esitasin selle.
Mõnikord istusin.
Oli teinud malelaua kättesaadavatest materjalidest.
Mängisin iseendaga malet.
Kõndisin taas kongis ringi, palusin ja rääkisin Jumalaga.
Ühel hetkel hakati meie toidu sisse panema narkootikume.
Me ei suutnud enam paluda Jumala Sõna põhjal.
Elu kõige meeleheitlikum hetk
oli kui püüdsin öelda meieisapalvet, kuid ei mäletanud seda.
Ütlesin: "Meie Isa, kes sa oled taevas, pühitsetud olgu Sinu nimi."
Rohkem ma ei mäletanud.
Pikka aega palusin vaid: "Jeesus, ma armastan Sind!"
Mingil ajal ei suutnud ma isegi sellele keskenduda.
Siis oli mu ainukeseks palveks armastava südame löögid.
Vahel olime meeleheitel.
Meil oli suur igatsus oma laste ja naiste järele.
Kaotasime mõistuse ja hakkasime uksi peksma.
Hüüdsin poja Mihai ja naise Sabine järele.
Tahan Mihai juurde! - Suu kinni.
Tahan Mihai juurde!
Mõnikord saime Isandalt rõõmu, et pidime hakkama tantsima.
Me tantsisime: "Kiitus Jeesusele!"
Kui me poleks tantsinud, oleks süda kildudeks purunenud.
Nii suur oli rõõm Isanda ligiolust.
Mõnikord pandi meie käed raudu.
Käed pandi selja taha ja oli võimatu liigutada.
Kui toitu toodi, lakkusime seda nagu koerad.
Niiviisi.
Käsi liigutada ei saanud.
Inimkehal on mitmeid vajadusi.
Käed olid raudus ööl ja päeval.
Kes saab aga vangistada hinge?
Hing lendab Jumala juurde.
Isegi lennata pole vaja, sest Jumal on kõikjal.
Isegi kui käed on seotud.
Kommunistid on tapnud palju kristlasi. Miljoneid.
Nad üritasid tappa ka meid.
Kas pole rumal!?
Tappa saab vaid keha.
Me oleme palju rohkem kui keha.
Meis on vaim ja seda pole võimalik tappa.
Armastava Jumala tõttu läheb meie vaim kirkusesse Jeesuse juurde.
Jeesus näitas uskmatule Toomasele jälgi oma kehas.
Väga paljud vabas maailmas kahtlevad kommunismi julmuses.
Näitan teile Kristuse jälgi kommunismimaade Kristuse ihus.
Vaadake siia ja siia.
Selline on kommunistide piinamine.
Kasutati tulikuumi ahjuroope, nuge ja kumminuiasid.
Nad peksid meid kumminuiadega, et küljeluud purunesid.
Kannatasime tuberkuloosi ning nakkuste käes.
Näitan teile Kristuse ihu kommunismimaades, mitte oma ihu.
Ma ei soovi rääkida oma elust vanglas.
Nüüd olen ma vaba.
Sajad tuhanded on vangis ka täna.
Watchman Nee, Wong Dao ja õde Sung Hiinas,
Aida Sriptnikova, Hropov ja Prokofjev Venemaalt.
Bojan Georgi Aleksandru Rumeenias ja paljud teised kommunismimaades.
Nad istuvad just sellistes kongides.
Ihuüksi.
Kas nad on tõesti üksi?
Isand Jeesus Kristus on koos nendega.
Ka pühad inglid on neis kongides.
Alles üksikkongides tajusime tõde, mis on kirjas kirjas heebrealastele,
et meid ümbritseb hulk tunnistajaid, kes kannatavad Kristuse pärast.
Nad ümbritsevad meid, mitte kuskil kaugel.
Nad olid meie kongides,
andsid väge ja julgustasid nende kauni elu eeskujul.
Pidage meeles vange nagu te oleksite kaasvangid.
Jagage vangide kannatusi,
kuid ka nende rõõme ja jagage nende võitu.
Kommunismimaade kristlased kogevad hirmsaid kannatusi.
Neid on elavalt maetud ning ristile naelutatud.
Need kannatused pole põrgu, sest nende keskel on Jeesus.
Ta õnnistab neid ja ümbritseb neid oma ligioluga.
Põrgu on igavene lahusolek Jeesusest.
Kõigest öeldust lähtub,
et sul tuleb pageda põrgu eest ning otsida paradiisi.
Mida sa ka elus poleks teinud, paradiisi väravad on sinule avatud.
Sul tuleb vaid kahetseda patte ja Jeesuse veri peseb sind puhtaks.
Usu Temasse ja saad päästetud.
Kui oled päästetud, ära unusta oma usuvendi ja -õdesid,
kes kannatavad, sest armastavad Issandat.
Mäletage sadu miljoneid, kes on kommunistliku ikke all
ning kel ei ole võimalik kuulda evangeeliumi päästvat sõnumit.
Mõelge ka piinajate, õnnetute kommunistide hingedele.
Neilgi tuleb kuulda evangeeliumi ja pääseda.
Paluge nende eest.
Paluge, et nemadki saaksid tundma evangeeliumi.
"Koputused seinal"
Armsad vennad ja õed, Jumal on hull.
Kreekakeelne piibel räägib Jumala hullusest.
Olen isegi hullumas.
Selleks mõistan enam Jumala hullust kui tarkust.
Kõik vangid kaotavad kiiresti reaalsustaju.
Jumalgi ütle, et ta mõtted pole nagu meie omad.
Kas hulluks minnes jõuan Talle lähemale?
Usku, mida saab hävitada kannatustega, ei ole usk.
Hull püsib usus isegi surma ähvardusel,
kuid loobub vaid sellest, mida kujutles uskuvat.
Kristlasi kutsutakse hulludeks.
Neil on õigus!
Piibli järgi valis Jumal selle,
mis on maailma jaoks hullus, et häbistada tarku.
Kuigi oleme hulluks minemas, ärgem olgem lootusetud.
Meile on see taas üks märk päästest.
Kas on küsimusi?
Mõtlen pühale Antonile, kes magas hauas,
et endale meenutada, mis on maapealse elu eesmärk.
Mu kong on kui haud, 10 meetrit maa all.
Hauakamber, ehki ma pole surnud.
Ma ei saa enam rääkida oma Looja ega vendade ja õdedega.
Ränk piinamine oleks parem kui kuude viisi sellist olekut.
Võiksin öelda mõne lootuse sõna oma piinajaile.
Jumal on lubanud vaid kannatust.
Mul ei ole väärtust.
Naaber koputas mulle lihtsat koodi.
A = üks koputus B = kaks koputust.
Kes sa oled?
Olen pastor.
Kes sina oled?
Micali.
Mu uus sõber õpetas mulle morse koodi.
Ta oli radist, kes ootas kohtuistungit.
Micali oli masenduses,
halvas seisus ega tundnud Jumalat.
Koputasime igal õhtul, mängides malet ja visates nalja.
Pastor, mul on küsimus.
Kas kirjaoskamatud saavad süüa tähestikusuppi?
Õpetasin talle Piibli kirjakohti Kristusest.
Peagi tunnistas ta mineviku patud.
Tunnistas, vaikis ja tunnistas taas.
Eraldatuses tõusid vanad üleastumised süüdistades üles.
Pere ja sõbrad olid ta juba ammu hüljanud.
Mälestused vanadest üleastumistest pühiti minema.
Kui kõik muud taeva väravad on kinni, jääb järele vaid pisarate värav.
Seda teed pidime vangid minema.
Micali oli 10-aastaselt solvanud ema, kes oli nutma puhkenud.
Ta oli isekas ega olnud andeks palunud.
Micali kohtuistung oli kohe algamas.
Teda mõistetaks süütuna surma.
Kui vana sa hetkel oled?
14.
Ma ei unusta iial Micali viimast sõnumit.
Olen Tema oma.
Vähehaaval leppisin oma kasvava hullusega.
Ilmselt olin hull, kuid kuulusin siiski Talle.
Aamen.
Sabina ja Richard Wurmbrand reisisid läbi terve maailma,
et rääkida tagakiustatud kristlastest.
Nad andsid välja "Märtrite hääl" nimelist ajakirja.
Nende innustusel rajati misjoneid eri maailma paikadesse,
et rääkida tagakiusatud kristlastest.
Sabina suri vähki 2000. aastal.
Richard suri 2001. aastal pikaajalise haiguse tagajärjel.
Wurbrandide taolised kannatused jätkuvad ka täna maailma eri paigus.
Edasi uudiseid 2008. aastast.
Uudised
Hiinas on tagakius kasvanud.
China Aid Association on saanud raporteid
usulise tagakiusu kasvamisest Hiinas.
Pastor Bike Jang Ming Huani vanim poeg Chan Jang
oli 16. oktoobril Pekingis julma vägivalla ohver.
Pastori tütar Bangladeshist vägistati jõugu poolt.
5 moslemi meest vägistas pastor Modilon Dashi
13a tütre Eina Dashi Laksviburi külas.
Pastor Dash ütles, et vägistamise järel
jätsid mehed ta tütre teadvusetuna nende kodu ette.
Afganistanis tapeti abitöö tegija.
Abitööline Gail Williams tapeti Kabulis mööda sõitvast autost.
Alžeeria kristlane vangistati viieks päevaks Piibli
ja muude kristlike materjalide omamise pärast.
Ta sai aastase tingimisi vanglakaristuse
ja 295 euro suuruse trahvi.
2008. a. novembris otsustas politsei ja ametkond
sulgeda ligi pooled maa 50-st kristlikust kogudusest.
Järgmises saates kuuleme, kuidas jõudis Märtrite hääl Soome
ja kuidas 1970-ndatel kuuldi uudiseid kristlaste tagakiusust.
Tõlge: Külliki Otsa